ai4bharat/Pralekha huggingface dataset:
পর্যটনমন্ত্রক
পর্যটন শিল্পের বিকাশে পর্যটন মন্ত্রক দেশের ১৫টি বিষয় ভিত্তিক সার্কিট উন্নয়নের প্রয়াস চালাচ্ছে- শ্রী প্রহ্লাদ সিং প্যাটেল
নয়াদিল্লি, ০৪ ফেব্রুয়ারী, ২০২০
স্বদেশ দর্শন প্রকল্পে পরিকল্পিতভাবে এবং অগ্রাধিকার ভিত্তিতে কেন্দ্রীয় পর্যটন মন্ত্রক দেশের বিষয়ভিত্তিক পর্যটন সার্কিটের উন্নয়নে উদ্যোগ নিয়েছে। স্বদেশ দর্শন প্রকল্পের অন্তর্গত যে ১৫টি বিষয় ভিত্তিক সার্কিট বিকাশের জন্য চিহ্নিত করা হয়েছে সেগুলি হল- উত্তরপূর্বাঞ্চল সার্কিট, বুদ্ধ সার্কিট, হিমালয় সার্কিট, উপকূলীয় সার্কিট, কৃষ্ণ সার্কিট, মরুভূমী সার্কিট, আদিবাসী সার্কিট, পরিবেশ সার্কিট, বন্যপ্রাণ সার্কিট, গ্রামীণ সার্কিট, আধ্যাত্মিক সার্কিট, রামায়ন সার্কিট, সুফি সার্কিট, তীর্থঙ্কর সার্কিট, ঐতিহ্যশালী সার্কিট।
স্বদেশ দর্শন প্রকল্পে বিভিন্ন রাজ্য সরকারের পক্ষ থেকে জমা দেওয়া প্রস্তাব পেশ একটি চলতি প্রক্রিয়া। সংশ্লিষ্ট রাজ্য সরকার/কেন্দ্রশাসিত অঞ্চলগুলির প্রশাসনের সঙ্গে আলাপ-আলোচনার ভিত্তিতেই এই সার্কিটগুলির চিহ্নিত করে বিকাশ ঘটানো হয়েছে। এক্ষেত্রে জমা দেওয়া প্রকল্পের বিস্তারিত প্রতিবেদন, প্রকল্পের নীতি-নির্দেশিকা মেনে চলা এবং বরাদ্দকৃত অর্থ যথাযথ ব্যবহার হচ্ছে কিনা তা খতিয়ে দেখা হচ্ছে।
কেন্দ্রীয় পর্যটন মন্ত্রক দেশের পর্যটনের বিকাশে একাধিক উদ্যোগ নিয়েছে। পর্যটন পরিকাঠামো উন্নয়নে স্বদেশ দর্শন এবং ‘প্রসাদ’ প্রকল্প চালু করেছে। দেশে ১৭টি আদর্শ পর্যটনকেন্দ্র চিহ্নিত করা হয়েছে। দেশের স্মৃতিসৌধ এবং ঐতিহ্যশালী স্হানগুলিকে সংরক্ষণের উদ্দেশ্যে ‘ঐতিহ্যকে গ্রহণ-নিজের ঐতিহ্য, নিজের পরিচয়’ শীর্ষক প্রকল্পের সূচনা করা হয়েছে। পর্যটকদের সহায়তায় বিভিন্ন ভাষায় ২৪x৭ টোল-ফ্রি নাম্বার চালু করা হয়েছে। পর্যটন স্হলের পণ্যগুলিকে পর্যটকদের কাছে আরও আকর্ষণীয় করে তুলতে উদ্যোগ নেওয়া হয়েছে। দ্বিতীয় দফায় ইনক্রেডিবল ইন্ডিয়া প্রচারাভিযানের সূচনা করা হয়েছে। হোটেলগুলিতে ঘর ভাড়াতে কমানো হয়েছে পণ্য পরিষেবা কর। ১ হাজার ১ টাকা থেকে ৭ হাজার ৫০০ টাকা পর্যন্ত হোটেলের ঘর ভাড়া ক্ষেত্রে ১২ শতাংশ পণ্য পরিষেবা কর নেওয়া হচ্ছে। ৭ হাজার ৫০১ টাকার বেশি হোটেলের ঘর ভাড়ার ক্ষেত্রে ১৮ শতাংশ পণ্য পরিষেবা কর চালু করা হয়েছে। বিদেশী পর্যটকদের ভিসার ফি কমানো হয়েছে।
লোকসভায় এক প্রশ্নের লিখিত উত্তরে একথা জানিয়েছেন কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
CG/SS/NS
(Visitor Counter : 100
বিজ্ঞানওপ্রযুক্তিমন্ত্রক
বিজ্ঞান সর্বত্র পুজ্যতে
নয়াদিল্লী, ২০ ফেব্রুয়ারি, ২০২২
আজাদি কা অমৃত মহোৎসব উদযাপনের অঙ্গ হিসেবে কেন্দ্র স্বাধীনতা সংগ্রামীদের শ্রদ্ধা নিবেদনের পাশাপাশি বিভিন্ন ক্ষেত্রে দেশের সাফল্য তুলে ধরছে। এই উদ্যোগের অঙ্গ হিসেবে কয়েকটি বিজ্ঞান ও প্রযুক্তি সংস্থা যৌথভাবে বিগত ৭৫ বছরে সংশ্লিষ্ট ক্ষেত্রে সাফল্যের কথা তুলে ধরার উদ্যোগ নিয়েছে। ২২শে ফেব্রুয়ারি থেকে ২৮ তারিখ পর্যন্ত দেশের ৭৫টি জায়গায় ‘বিজ্ঞান সর্বত্র পুজ্যতে’ শীর্ষক অনুষ্ঠানের আয়োজন করা হয়েছে। লেহ থেকে শ্রীনগর, পোর্টব্লেয়ার থেকে কাভারাত্তি, আমেদাবাদ ও দমন থেকে ইটানগর, কোহিমা ও আইজল সর্বত্রই এই উপলক্ষ্যে বিশেষ অনুষ্ঠানের আয়োজন করা হয়েছে। নতুন দিল্লীতে জওহরলাল নেহরু স্টেডিয়ামে বিজ্ঞান ও প্রযুক্তির ওপর একটি প্রদর্শনী ও জাতীয় বিজ্ঞান বইমেলার আয়োজন করা হয়েছে। দেশের যুব সম্প্রদায়কে দেশ গঠনের কাজে এগিয়ে আসার জন্য উৎসাহিত করার পাশাপাশি যাদের জন্য বিজ্ঞানে সাফল্য এসেছে তাদের সম্পর্কে এই কর্মসূচীর মাধ্যমে প্রচার চালানো হচ্ছে। বিভিন্ন গবেষণা ও উন্নয়ন মূলক সংস্থা ২০৪৭ সাল পর্যন্ত ভারতের বিজ্ঞান ও প্রযুক্তির জন্য গৃহীত বিভিন্ন পরিকল্পনার কথা তুলে ধরবে। এই কর্মসূচীর মাধ্যমে প্রতিরক্ষা, মহাকাশ, স্বাস্থ্য, কৃষি, জ্যোর্তিবিজ্ঞান এবং অন্যান্য ক্ষেত্রে বিভিন্ন সমস্যার সমাধানে বিজ্ঞান ও প্রযুক্তি কিভাবে সাহায্য করেছে সে বিষয়ে জানানো হবে।
কেন্দ্রীয় বিজ্ঞান ও প্রযুক্তি দপ্তর, জৈব প্রযুক্তি দপ্তর, বিজ্ঞান ও শিল্প গবেষণা পরিষদ, ভূ-বিজ্ঞান মন্ত্রক, নিখিল ভারত কারিগরি শিক্ষা পরিষদ, পারমাণবিক শক্তি দপ্তর, মহাকাশ দপ্তর, ইন্ডিয়ান কাউন্সিল অফ মেডিকেল রিসার্চের মতো সংস্থাগুলি যৌথভাবে এই অনুষ্ঠানের আয়োজন করেছে। কেন্দ্রের মুখ্য বিজ্ঞান আধিকারিকের নেতৃত্বে এই কর্মসূচীর বাস্তবায়ন করা হবে।
মূলত চারটি বিষয়ের ওপর ভিত্তি করে বিভিন্ন অনুষ্ঠানের আয়োজন করা হয়েছে। ইতিহাসের পাতা থেকে বিজ্ঞান ও প্রযুক্তির ভাবনা নিয়ে একটি কর্মসূচী পালন করা হবে। আধুনিক বিজ্ঞানের প্রতিষ্ঠাতারা দেশ গঠনের কাজে কি কি অবদান রেখেছেন সে বিষয়ে জানানো হবে। আধুনিক বিজ্ঞান ও প্রযুক্তির মাইলফলক শীর্ষক আর একটি আয়োজনে আন্তর্জাতিক ক্ষেত্রে ভারতীয় বিজ্ঞানীদের বিভিন্ন উল্লেখযোগ্য গবেষণা তুলে ধরা হবে। স্বদেশী পারম্পরিক উদ্ভাবনের ভাবনায় দেশের বিজ্ঞানীদের ৭৫টি উদ্ভাবনের তথ্য সকলের মধ্যে প্রচার করা হবে। ভারতের রূপান্তর শীর্ষক আর একটি কর্মসূচির মাধ্যমে আগামী ২৫ বছর দেশ কিভাবে এগোনোর পরিকল্পনা করেছে তা নিয়ে আলোচনা হবে।
এই উপলক্ষ্যে প্রশ্নোত্তর প্রতিযোগিতা, রচনা প্রতিযোগিতা সহ বিভিন্ন প্রতিযোগিতার আয়োজন করা হবে। কাশ্মিরী, বাংলা, তামিল, মৈথিলি সহ বিভিন্ন ভাষার মাধ্যমে এই কর্মসূচী উদযাপনের ব্যবস্থা করা হয়েছে। নতুন দিল্লীর বিজ্ঞান ভবনে ২২শে ফেব্রুয়ারি বিকেল ৩টেয় উদ্বোধনী অনুষ্ঠান শুরু হবে। দেশের ৭৫টি জায়গায় অনলাইনের মাধ্যমে এই কর্মসূচি পালনের জন্য প্রয়োজনীয় ব্যবস্থা নেওয়া হবে। বিজ্ঞান সর্বত্র পুজ্যতের বিষয়ে বিস্তারিত জানার জন্য নীচের লিঙ্কে ক্লিক করুনঃ-
https://vigyanpujyate.in/
CG/CB/NS
(Visitor Counter : 220
অর্থমন্ত্রক
পশ্চিমবঙ্গে গত বছরের তুলনায় এ বছরের অক্টোবরে জিএসটি রাজস্ব আদায়ের পরিমাণ ২৬ শতাংশ বৃদ্ধি পেয়েছে
অক্টোবরে মোট জিএসটি সংগ্রহের পরিমাণ ১,৫১,৭১৮ কোটি টাকা
নয়াদিল্লি, ০১ নভেম্বর, ২০২২
অক্টোবর মাসে জিএসটি খাতে রাজস্ব আদায়ের পরিমাণ গত বছরের অক্টোবর থেকে ১৮ শতাংশ বৃদ্ধি পেয়েছে। গত বছরের অক্টোবরের তুলনায় এ বছরের অক্টোবরে পশ্চিমবঙ্গে জিএসটি বাবদ রাজস্ব আদায় বৃদ্ধি পেয়েছে ২৬ শতাংশ। ত্রিপুরায় এই বৃদ্ধির হার ১৪ শতাংশ। তবে আসামে এবং আন্দামান ও নিকোবর দ্বীপপুঞ্জে গত বছরের অক্টোবরের তুলনায় এ বছরের অক্টোবরে কম রাজস্ব আদায় হয়েছে। আসামে এর পরিমাণ ১৩ শতাংশ এবং আন্দামানে ১০ শতাংশ।
পশ্চিমবঙ্গে গত বছর জিএসটি খাতে অক্টোবর মাসে রাজস্ব আদায় হয়েছিল ৪২৫৯ কোটি টাকা, এ বছর তা ১১০৮ কোটি টাকা বেড়ে দাঁড়িয়েছে ৫৩৬৭ কোটি টাকা। ত্রিপুরায় গত বছর অক্টোবরে ৬৭ কোটি টাকা জিএসটি খাতে রাজস্ব আদায় হয়েছিল। এ বছরের অক্টোবরে তা বেড়ে দাঁড়িয়েছে ৭৬ কোটি টাকা।
দেশে অক্টোবর মাসে জিএসটি খাতে মোট রাজস্ব আদায়ের পরিমাণ ১,৫১,৭১৮ কোটি টাকা। এর মধ্যে কেন্দ্রের প্রাপ্য ২৬,০৩৯ কোটি টাকা। রাজ্যগুলির জিএসটি-র পরিমাণ ৩৩,৩৯৬ কোটি টাকা। আমদানি করা পণ্য থেকে শুল্ক আদায় সহ সুসংহত জিএসটি বা আইজিএসটি-র পরিমাণ ৮১,৭৭৮ কোটি টাকা। বিভিন্ন পণ্যের ওপর ধার্য করা সেস থেকে ১০,৫০৫ কোটি টাকা আদায় হয়েছে। এর মধ্যে আমদানি করা পণ্যের থেকে সেস আদায়ের পরিমাণ ৮২৫ কোটি টাকা।
আইজিএসটি থেকে সিজিএসটি-তে ৩৭ হাজার ৬২৬ কোটি টাকা এবং রাজ্যগুলির জন্য এসজিএসটি-তে ৩২,৮৮৩ কোটি টাকা দেওয়া হয়েছে। এর পাশাপাশি কেন্দ্র ২২ হাজার কোটি টাকা অ্যাডহক ভিত্তিতে সম-পরিমাণে রাজ্যগুলির মধ্যে ভাগ করে নিয়েছে।
এ বছরের এপ্রিল মাসের পর অক্টোবর মাসে দেড় লক্ষ কোটি টাকার বেশি জিএসটি আদায় হল। গত ৮ মাস ধরে ১ লক্ষ ৪০ হাজার কোটি টাকার বেশি জিএসটি রাজস্ব আদায় হয়েছে। সেপ্টেম্বর মাসে ৮.৩ কোটি ই-ওয়ে বিল থেকে এবং আগস্ট মাসে ৭.৭ কোটি ই-ওয়ে বিল থেকে জিএসটি আদায় হয়েছে।
PG/CB/NS
(
প্রধানমন্ত্রীরদপ্তর
এক্সাম ওয়ারিয়র্স’ এখন ১৩টি ভাষায় পাওয়া যাচ্ছে
নয়াদিল্লি, ২১ জানুয়ারি, ২০২৩
প্রধানমন্ত্রী শ্রী নরেন্দ্র মোদীর পরীক্ষা সম্পর্কিত বিভিন্ন বিষয় নিয়ে লেখা বই ‘এক্সাম ওয়ারিয়র্স’ এখন ১৩টি ভাষায় পাওয়া যাচ্ছে।
প্রধানমন্ত্রী এক ট্যুইট বার্তায় বলেন, “#ExamWarriors এখন ১৩টি ভাষায় পাওয়া যাচ্ছে, জেনে আমি অত্যন্ত আনন্দিত”।
“সকলে আনন্দে পড়ুন”।
PG/PM/SB
(
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ বিষয়ে সর্বশেষ তথ্য
নতুন দিল্লি, ০৪ জুন, ২০২১
দেশব্যাপী টিকাকরণ অভিযানে অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা প্রদান করছে। এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। করোনা সংক্রমণ প্রসার রোধে কেন্দ্রীয় সরকারের ৫টি গুরুত্বপূর্ণ কৌশলের মধ্যে অন্যতম হলো টিকাকরণ।
কোভিড-১৯ টিকাদানের তৃতীয় পর্যায়ে গতি আনতে এবং উদার মূল্য নির্ধারণ পদ্ধতির আওতায় পয়লা মে থেকে ১৮ বছরের ঊর্ধ্বে সুবিধাভোগীদের টিকাদান পর্ব শুরু হয়েছে। এই অভিযানের আওতায় কেন্দ্রীয় সরকার সেন্ট্রাল ড্রাগস ল্যাবরেটরিগুলির ছাড়পত্রের ভিত্তিতে উৎপাদক সংস্থাগুলির কাছ থেকে টিকা সংগ্রহ করছে। সংগৃহীত এই টিকা বিনামূল্যে রাজ্য ও কেন্দ্রশাসিত অঞ্চলগুলিতে সরবরাহ করা হয়ে থাকে।
কেন্দ্রীয় সরকার এপর্যন্ত রাজ্য ও কেন্দ্রশাসিত অঞ্চলগুলিকে ২৪ কোটি ২১ লক্ষ ২৯ হাজার ২৫০টি টিকার ডোজ সরবরাহ করেছে। এর মধ্যে বিনামূল্যে দেওয়ার টিকার পাশাপাশি উৎপাদক সংস্থাগুলির কাছ থেকে রাজ্যগুলি সরাসরি সংগ্রহ করা টিকাও রয়েছে।
আজ সকাল ৮টা পর্যন্ত পাওয়া তথ্য অনুযায়ী অপচয় হওয়া টিকার ডোজ সহ মোট ২২ কোটি ২৭ লক্ষ ৩১ হাজার ৯৬৩টি টিকার ডোজ ব্যবহার করা হয়েছে। এছাড়াও টিকাকরণের জন্য রাজ্য ও কেন্দ্রশাসিত অঞ্চলগুলির কাছে এখনও পর্যন্ত ১ কোটি ৯৩ লক্ষ ৯৫ হাজার ২৮৭টি টিকার ডোজ রয়েছে।
CG/SS/SKD/
(
প্ৰধানমন্ত্ৰীৰ কাৰ্যালয়
ভাইব্ৰেণ্ট গুজৰাট সন্মিলনত অংশগ্ৰহণৰ উদ্দেশ্যে চেক গণৰাজ্যৰ প্ৰধানমন্ত্রীৰ ভাৰত ভ্ৰমণ
‘ভাইব্ৰেণ্ট গুজৰাট’ সন্মিলনে অংশগ্ৰহণ কৰা উদ্দেশ্যে চেক গণৰাজ্যৰ প্ৰধানমন্ত্রী শ্রী আন্দ্রেজ বাবিজে ১৭-১৯ জানুৱাৰীলৈকে ভাৰতে ভ্ৰমণ কৰিব৷ তেওঁৰ সৈতে দেশখনৰ উদ্যোগ আৰু বাণিজ্য মন্ত্রী শ্রীমতী মার্তা নোভাকোভাৰ লগতে এক বিশাল বাণিজ্যিক প্ৰতিনিধিদলো আছো৷ অংশীদাৰ দেশ চেক গণৰাজ্যৰ প্ৰধানমন্ত্রী বাবিজে সেই দেশৰ বাণিজ্য প্ৰতিনিধিদলৰ নেতৃত্ব দিছে৷
সন্মিলনৰ মাজতে ১৮ জানুৱাৰীত প্ৰধানমন্ত্রী মোদী আৰু প্ৰধানমন্ত্রী বাবিজে এক দ্বিপাক্ষিক বৈঠকত মিলিত হয়৷ আঞ্চলিক আৰু আন্তর্জাতিক বিভিন্ন বিষয়ৰ উপৰি দ্বিপাক্ষিক স্বার্থজড়িত বিভিন্ন বিষয়ত তেওঁলোকে আলোচনা কৰে৷
প্ৰধানমন্ত্রী মোদীৰ দূৰদর্শী নেতৃত্বৰ প্ৰশংসা কৰি চেক প্ৰধানমন্ত্রীগৰাকীয়ে ভাৰতীয় অর্থনীতিৰ দ্রুত বিকাশ আৰু দ্বিপাক্ষিক বাণিজ্য তথা বিনিয়োগ সম্পর্কৰ ক্ষেত্রত প্ৰভূত সম্ভাৱনাৰ প্ৰশংসা কৰে৷
প্ৰধানমন্ত্রী বাবিজে যোৱা ছেপ্টেম্বৰত ভাৰতেৰ ৰাষ্ট্ৰপতিৰ চেক গণৰাজ্যৰ ভ্ৰমণকালত দুয়োখন দেশৰ মাজত হোৱা একাধিক বুজাবুজি চুক্তিৰ কথা উল্লেখ কৰে৷
গধূৰ যন্ত্ৰপাতি উৎপাদন আৰু ইঞ্জিনিয়াৰিং ক্ষেত্রত চেক গণৰাজ্যৰ যথেষ্ট সুনাম আছে। প্ৰধানমন্ত্রী মোদীয়ে চেক সংস্থাসমূহক ভাৰতৰ বিশাল বজাৰৰ সুযোগ গ্ৰহণ কৰিবলৈ অনুৰোধ জনায়৷ বিশেষকৈ, ভাৰতৰ প্ৰতিৰক্ষা, গাড়ী আৰু ৰে’লৰ উৎপাদন ক্ষেত্রত সুবিধা গ্ৰহণৰ বাবে চেক সংস্থাসমূহক প্ৰধানমন্ত্ৰীয়ে আহ্বান জনায়৷
দুয়োগৰাকী প্ৰধানমন্ত্রীয়ে ভাৰত আৰু চেক গণৰাজ্যৰ দীর্ঘদিনীয়া দ্বিপাক্ষিক সম্পর্কৰ ঐতিহ্যৰ কথা উল্লেখ কৰি এই সম্পর্ক আৰু সম্প্ৰসাৰিত কৰাৰ ওপৰত জোৰ দিয়ে৷
ভাৰত ভ্ৰমণকালতে ১৯ জানুৱাৰীত চেক প্ৰধানমন্ত্রী বাবিজে ভাৰতৰ ৰাষ্ট্ৰপতিকো সাক্ষাৎ কৰিব৷ তেওঁ পুনে ভ্ৰমণ কৰি তাত একাধিক চেক সংস্থা ভ্ৰমণ কৰাৰ লগতে পুনেৰ ছিম্বছিছ বিশ্ববিদ্যালয়ত ইউৰোপিয়ান অধ্যয়ন কেন্দ্ৰও উদ্বোধন কৰিব৷
পেট্রোলিয়ামওপ্রাকৃতিকগ্যাসমন্ত্রক
কেরোসিনে ভর্তুকি
নয়াদিল্লি, ১০ ফেব্রুয়ারি, ২০২০
ভারত সরকারের প্রাকৃতিক গ্যাস এবং পেট্রোলিয়াম মন্ত্রক রাজ্য/কেন্দ্রশাসিত অঞ্চলগুলিকে রান্না ও আলো জ্বালানোর জন্য ত্রৈমাসিক ভিত্তিতে গণবন্টন ব্যবস্থার মাধ্যমে কেরোসিন তেল বরাদ্দ করে থাকে। বাড়ি বাড়ি এলপিজি/পিএনজি সংযোগ বৃদ্ধি, বিদ্যুৎ সংযোগ সম্প্রসারণের ওপর ভিত্তি করে গণবন্টন ব্যবস্থাপনার মাধ্যমে সংশ্লিষ্ট রাজ্যগুলিকে কেরোসিন তেল বরাদ্দ করা হয়ে থাকে। তবে, কয়েকটি রাজ্য বাড়ি বাড়ি এলপিজি/পিএনজি সংযোগ বৃদ্ধি এবং গ্রামীণ এলাকায় বিদ্যুতায়ন সম্প্রসারণের ফলে গণবন্টন ব্যবস্থাপনায় বরাদ্দকৃত কেরোসিন তেল স্বেচ্ছায় ছেড়ে দিয়েছেন। এর পরিবর্তে তাঁরা উৎসাহভাতা দাবি করেছেন। গণবন্টন ব্যবস্থাপনায় কেরোসিন খুচরো বিক্রির জন্য দাম নির্ধারণের ক্ষেত্রে সরকার একাধিক উদ্যোগ নিয়েছে যাতে গ্রাহকরা সঠিক ভর্তুকিতে এই তেল পেতে পারেন।
লোকসভায় এক প্রশ্নের লিখিত উত্তরে একথা জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
CG/SS/DM
(Visitor Counter : 67
প্রতিরক্ষামন্ত্রক
সংবিধানের ৩৭০ ধারা বাতিল তথা জম্মু ও কাশ্মীর এবং লাদাখকে কেন্দ্রশাসিত অঞ্চল হিসেবে গঠিত হলে ৭০ বছরের বৈষম্যের অবসান ঘটবে : প্রতিরক্ষামন্ত্রী
দেশের সেনাবাহিনী নিরাপত্তা সংক্রান্ত যেকোন চ্যালেঞ্জের মোকাবিলায় সম্পূর্ণ প্রস্তুত
নয়াদিল্লি, ০৯ অগাস্ট, ২০১৯
সংবিধানের ৩৭০ ধারা বাতিল তথা জম্মু ও কাশ্মীর এবং লাদাখকে কেন্দ্রশাসিত অঞ্চল হিসেবে গঠন করার জন্য কেন্দ্রীয় সরকার বিগত কয়েকদিন ধরে যেসমস্ত সিদ্ধান্ত নিয়েছে তারফলে এই অঞ্চলের মানুষের প্রতি বিগত ৭০ বছরের বৈষম্যের অবসান ঘটবে বলে অভিমত প্রকাশ করলেন প্রতিরক্ষামন্ত্রী শ্রী রাজনাথ সিং। নতুন দিল্লিতে বৃহস্পতিবার ইন্সটিটিউট অফ ডিফেন্স স্টাটিজ অ্যান্ড অ্যানালিসিসের  বার্ষিক সাধারণ বৈঠকে ভাষণ দিতে গিয়ে প্রতিরক্ষামন্ত্রী আরও বলেন, জম্মু-কাশ্মীর সংক্রান্ত বিভিন্ন সমস্যার স্হায়ী সমাধানের লক্ষ্যে প্রাথমিক কাজকর্মের যাবতীয় পরিকল্পনা প্রধানমন্ত্রী শ্রী নরেন্দ্র মোদীর নেতৃত্বাধীন প্রথম সরকারের সময়কালে গ্রহণ করা হয়েছিল। সরকার গৃহীত সিদ্ধান্তগুলিতে সময়ের সঙ্গে সঙ্গে প্রভাব পড়বে বলে জানিয়ে শ্রী সিং বলেন, প্রতিবেশী একটি দেশ এই সিদ্ধান্তে খুশি নয় এবং তারা শান্তি বিনষ্ট করার চেষ্টায় রয়েছে। দেশের সেনাবাহিনী নিরাপত্তাগত যেকোন চ্যালেঞ্জের মুখোমুখি হতে সম্পূর্ণ প্রস্তুত রয়েছে।
প্রতিরক্ষা সমীক্ষা তথা বিশ্লেষণমূলক প্রতিষ্ঠান আইডিএসএ-র বার্ষিক সভায় শ্রী সিং ভূমি, আকাশ ও সমুদ্র থেকে প্রচলিত বিপদগুলির পাশাপাশি সাইবার ও মহাকাশ ক্ষেত্রে উদ্ভুত নতুন ধরণের বিপদগুলির মোকাবিলায় প্রতিষ্ঠানটিকে আরও গুরুত্বের সঙ্গে কাজ করার আহ্বান জানান। প্রতিরক্ষা সাজ-সরঞ্জাম আমদানি প্রক্রিয়াকে আরও ত্বরান্বিত করার পাশাপাশি সংশ্লিষ্ট ক্ষেত্রে সমীক্ষা চালানোর জন্য তিনি পরামর্শ দেন।
এর আগে, প্রতিষ্ঠানের সভাপতি হিসেবে শ্রী রাজনাথ সিং সর্বসম্মতিতে নির্বাচিত হন। প্রতিষ্ঠানের মহানির্দেশক শ্রী সুজন আর চিনয় মন্ত্রীকে স্বাগত জানিয়ে প্রতিষ্ঠানের ভূমিকা ও কাজকর্ম সম্পর্কে অবহিত করেন। এই উপলক্ষ্যে প্রতিরক্ষামন্ত্রী প্রতিষ্ঠান প্রাঙ্গনে একটি চারাগাছও রোপন করেন।
SSS/BD/NS
(Visitor Counter : 94
পরিবেশওঅরণ্যমন্ত্রক
মরু অঞ্চলের প্রসার রোধে রাষ্ট্রসঙ্ঘ কনভেনশনের চতুর্দশ কনফারেন্স অফ পার্টিজ-এর সম্মেলন শুরু হল
নয়াদিল্লি, ২ সেপ্টেম্বর, ২০১৯
মরু অঞ্চলের প্রসার রোধে রাষ্ট্রসঙ্ঘের কনভেনশনের আওতায় চতুর্দশ কনফারেন্স অফ পার্টিজ -এর ১২ দিনব্যাপী সম্মেলন আজ গ্রেটার নয়ডার ইন্ডিয়া এক্সপো সেন্টারে শুরু হয়েছে। সাংবাদিকদের কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর বলেন, জলবায়ু পরিবর্তনের মতো জটিল সমস্যার মোকাবিলায় আরও বেশি জনসচেতনতা সময়ের চাহিদা। তিনি আরও বলেন, “জলবায়ু পরিবর্তন হোক বা মরু অঞ্চলের প্রসার রোধ, উভয় ক্ষেত্রেই প্রকৃতির ভারসাম্য রক্ষায় মানুষের ভূমিকা রয়েছে।” সাধারণ মানুষ এখন উপলব্ধি করতে পেরেছেন, মানুষের দ্বারা যদি প্রকৃতির কিছু ক্ষতিসাধন হয় তাহলে মানুষের সক্রিয় ও আন্তরিক প্রচেষ্টার মাধ্যমেই তা রোধ করা সম্ভব। এভাবেই ভবিষ্যৎ প্রজন্মের জন্য এক উজ্জ্বল বিশ্ব গড়ে তোলা সম্ভব।
ঊর্বর জমি রক্ষায় বিশ্বব্যাপী যে নজিরবিহীন অভিযান গড়ে উঠছে সে প্রসঙ্গ উল্লেখ করে শ্রী জাভড়েকর বলেন, ব্রাজিল, চিন, ভারত, নাইজেরিয়া, রাশিয়া ও দক্ষিণ আফ্রিকার মতো বিপুল জনসংখ্যা সমৃদ্ধ দেশগুলির পাশাপাশি ১২২টি দেশ সুস্থায়ী উন্নয়নের উদ্দেশ্যগুলি পূরণে জমির ঊর্বরতা হ্রাসকে জাতীয় স্তরে গুরুত্বপূর্ণ বিষয় হিসেবে প্রাধান্য দিয়েছে। তিনি আরও জানান, প্রধানমন্ত্রী শ্রী নরেন্দ্র মোদী আগামী ৯ তারিখ এক উচ্চস্তরীয় বৈঠকের উদ্বোধন করবেন।
এ ধরনের বড় মাপের সম্মেলন আয়োজনের গুরুত্ব প্রসঙ্গে শ্রী জাভড়েকর বলেন, সমগ্র বিশ্বের স্বার্থে অভিজ্ঞতা ও জ্ঞান বিনিময়ের লক্ষ্যে বিভিন্ন দেশকে একত্রিত করার ক্ষেত্রে এরকম মঞ্চ অত্যন্ত গুরুত্বপূর্ণ। লব্ধ অভিজ্ঞতা ও জ্ঞান থেকে প্রতিটি দেশ পরিবেশের সুরক্ষায় বড় পদক্ষেপ গ্রহণ করতে পারে। এ সমস্ত বিষয় বিবেচনা করে মরুকরণের প্রসার রোধে রাষ্ট্রসঙ্ঘের কনভেনশনের বড় গুরুত্ব রয়েছে। এই সম্মেলন থেকে যে দিল্লি ঘোষণাপত্র জারি করা হবে তা ভবিষ্যৎ কর্মপরিকল্পনা স্থির করে দেবে বলেও তিনি জানান।
গ্রেটার নয়ডার ইন্ডিয়া এক্সপো সেন্টারে এই উপলক্ষে শ্রী জাভড়েকরের পাশাপাশি মরুকরণের প্রসার রোধ সংক্রান্ত রাষ্ট্রসঙ্ঘ কনভেনশনের কার্যনির্বাহী সভাপতি মিঃ ইব্রাহিম থিয়াও; কেন্দ্রীয় পরিবেশ, বন ও জলবায়ু প্রতিমন্ত্রী শ্রী বাবুল সুপ্রিয় সহ বহু বিশিষ্ট ব্যক্তি উপস্থিত ছিলেন। সম্মেলনে শতাধিক দেশ থেকে সরকারের মন্ত্রী ও প্রতিনিধিরা ছাড়াও অসরকারি সংগঠন, আন্তঃসরকারি প্রতিষ্ঠান, বিজ্ঞানী, মহিলা ও যুবারা অংশ নেবেন বলে আশা করা হচ্ছে। সম্মেলনে বলপূর্বক উৎখাত, ধূলো ঝড়, খরা সহ প্রায় ৩০টি বিষয় নিয়ে আলোচনা হবে।
CG/BD/DM
(Visitor Counter : 70
সংস্কৃতিমন্ত্রক
সরকার নেতাজী সুভাষ চন্দ্র বসু জন্মবার্ষিকী উদযাপন উপলক্ষ্যে ২৩ জানুয়ারিকে পরাক্রম দিবস হিসেবে ঘোষণা করেছে : শ্রী জি. কিষাণ রেড্ডি
নয়াদিল্লী, ২ আগস্ট, ২০২১
Ø কেন্দ্র নেতাজীর ১২৫তম জন্মবার্ষিকী উদযাপন উপলক্ষ্যে বিভিন্ন প্রস্তাব অনুমোদন করেছে
Ø নতুন দিল্লীর লালকেল্লায় নেতাজী সুভাষ চন্দ্র বসু সংগ্রহশালা গড়ে তোলা হয়েছে।
Ø ২৩ জানুয়ারিকে পরাক্রম দিবস হিসেবে স্বীকৃতি উপলক্ষ্যে গেজেট বিজ্ঞপ্তি প্রকাশ করা হয়েছে।
নেতাজী সুভাষ চন্দ্র বসুর ১২৫তম জন্মবার্ষিকী কেন্দ্রীয় সরকার যথাযথভাবে উদযাপন করছে। কলকাতার ভিক্টোরিয়া মেমোরিয়াল হলে ২৩ জানুয়ারি নেতাজী সুভাষ চন্দ্র বসুর ১২৫ তম জন্মবার্ষিকীর উদ্বোধনী অনুষ্ঠানের আয়োজন করা হয়। প্রধানমন্ত্রী শ্রী নরেন্দ্র মোদী এই অনুষ্ঠানে পৌরোহিত্য করেন।
নেতাজী সুভাষ চন্দ্র বসুর স্মারক মুদ্রা এবং ডাক টিকিট এই অনুষ্ঠানে প্রকাশ করা হয়েছে। কলকাতায় ২৩ জানুয়ারি এবং জব্বলপুরে ৫ মার্চ আন্তর্জাতিক সম্মেলনের আয়োজন করা হয়।
১২৫তম জন্মবার্ষিকী উপলক্ষ্যে বিভিন্ন কর্মসূচির পরিকল্পনা করতে প্রধানমন্ত্রীর নেতৃত্বে একটি উচ্চ পর্যায়ের কমিটি গঠন করা হয়েছে। এই কমিটিতে বিশিষ্ট ব্যক্তি, ঐতিহাসিক, লেখক, বিশেষজ্ঞ এবং নেতাজী সুভাষ চন্দ্র বসুর পরিবারের সদস্য ও আজাদ হিন্দ বাহিনীর সঙ্গে যুক্ত ব্যক্তিরা রয়েছেন। ২৩শে জানুয়ারিকে পরাক্রম দিবস ঘোষণা করার জন্য ১৯শে জানুয়ারি একটি গেজেট বিজ্ঞপ্তি প্রকাশ করা হয়।
কেন্দ্র, নেতাজী সুভাষ চন্দ্র বসুর স্মৃতি বিজড়িত বিভিন্ন ঘটনা উদযাপনের জন্য বেশ কিছু প্রস্তাব অনুমোদন করেছে। এর মধ্যে রয়েছে : লালকেল্লায় এবং কলকাতার নীলগঞ্জে আজাদ হিন্দ বাহিনীর শহীদদের স্মরণে স্মৃতিসৌধ নির্মাণ, নেতাজী ও আজাদ হিন্দ বাহিনীকে নিয়ে স্বল্প দৈর্ঘ্যের ভিডিও তৈরি, আজাদ হিন্দ বাহিনীর সদস্যদের বিচার প্রক্রিয়ার ওপর ডকুমেন্টরি তৈরি, কর্নেল ধিলোঁ এবং জেনারেল শাহনওয়াজ খানের জীবনকথা প্রকাশ, আজাদ হিন্দ বাহিনীর ছবি সম্বলিত বই, নেতাজীর জীবনকথা নিয়ে ছোটদের জন্য কমিক্স প্রকাশ। এছাড়াও আজাদ হিন্দ বাহিনীর কাছে ভারতের মাটিতে ব্রিটিশ সেনাদের ১৪ এপ্রিল পরাজয়ের দিনটিকে মৈরাং দিবস হিসেবে উদযাপন, ২১ অক্টোবর আজাদ হিন্দ বাহিনীর প্রতিষ্ঠা উদযাপন, ৩০ ডিসেম্বর নেতাজীর আন্দামানে গিয়ে জাতীয় পতাকা উত্তোলন, ইম্ফলে আজাদ হিন্দ বাহিনীর যুদ্ধের মতো বিষয়গুলি নিয়ে কেন্দ্র নানা কর্মসূচী পালনের পরিকল্পনা করেছে।
দিল্লীর লালকেল্লায় নেতাজী সুভাষ চন্দ্র বসু সংগ্রহশালা গড়ে উঠেছে। কলকাতার ভিক্টোরিয়া মেমোরিয়াল হলে সুভাষ চন্দ্রকে নিয়ে একটি প্রদর্শনী চলছে।
নেতাজীর নামাঙ্কিত কয়েকটি প্রতিষ্ঠান হল : জামশেদপুরের পোখারিতে নেতাজী সুভাষ বিশ্ববিদ্যালয়, কলকাতায় নেতাজী সুভাষ মুক্ত বিশ্ববিদ্যালয়, নতুন দিল্লীতে নেতাজী সুভাষ কারিগরি বিশ্ববিদ্যালয় এবং পাতিয়ালায় নেতাজী সুভাষ ন্যাশনাল ইন্সটিটিউট অফ স্পোর্টস।
লোকসভায় আজ এক প্রশ্নের লিখিত জবাবে এই তথ্য জানিয়েছেন সংস্কৃতি মন্ত্রী শ্রী জি কিষাণ রেড্ডি।
CG/CB/NS
(Visitor Counter : 183
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান আই এল এস, ভুবনেশ্বরের প্রতিষ্ঠা দিবস উদযাপনে ভাষণ দেন;
ওড়িশার জীবন ও জীবিকার ক্ষেত্রে বৃহত্তর অবদানের কথা স্মরণ করেন
নতুন দিল্লি, ১৮ ফেব্রুয়ারি, ২০২১
কেন্দ্রীয় পেট্রোলিয়াম ও প্রাকৃতিক গ্যাস, ইস্পাত মন্ত্রী শ্রী ধর্মেন্দ্র প্রধান এবং স্বাস্থ্য ও পরিবার কল্যাণ মন্ত্রী ডাক্তার হর্ষবর্ধন আজ ওড়িশার ভুবনেশ্বরে ইনস্টিটিউট অফ লাইফ সাইন্সেস,আইএলএস-এর ৩২-তম প্রতিষ্ঠা দিবসে ভাষণ দেন। এই শিক্ষা প্রতিষ্ঠানের গৌরবময় ভূমিকার জন্য উভয় মন্ত্রী ধন্যবাদ জানান। শ্রী ধর্মেন্দ্র প্রধান বলেন, এই শিক্ষা প্রতিষ্ঠানের অবদান এবং প্রচেষ্টা সমাজের প্রত্যাশা পূরণ এবং উপকার করে।
তিনি বলেন, ওড়িশার সমুদ্রতট প্রধানমন্ত্রী শ্রী নরেন্দ্র মোদির ব্লু- ইকোনমির দৃষ্টিভঙ্গি হিসাবে আলোকপাত করেছে। আইএলএস- এ একটি উৎকৃষ্ট মানের মেরিন বায়োটেকনোলজি কেন্দ্র গড়ে তোলার জন্য তিনি ডাক্তার হর্ষবর্ধনের কাছে আবেদন জানান।
তিনি বলেন, ওড়িশার জীবন ও জীবিকার ক্ষেত্রে আইএলএস অগ্রণী ভূমিকা নিয়ে চলেছে।
দেশের প্রধানমন্ত্রী শ্রী নরেন্দ্র মোদীর নেতৃত্বে কোভিড জনিত পরিস্থিতি দ্রুত নিয়ন্ত্রণে আনার ক্ষেত্রে শ্রী প্রধান কেন্দ্রীয় স্বাস্থ্য ও পরিবারকল্যাণমন্ত্রী ডাক্তার হর্ষবর্ধনের ভূমিকারও ভূয়সী প্রশংসা করেন।
স্বরাষ্ট্র মন্ত্রক
তথ্য ব্যবহারকারীদের এক সম্মেলনে ২০২১ সালের জনগণনার প্রশ্ন এবং কৌশল বিষয়ে আলোচনা হয়েছে
নয়াদিল্লি, ০৯ এপ্রিল, ২০১৯
ভারতে জনগণনার ১৪০ বছরের দীর্ঘ ইতিহাসে এই প্রথম মোবাইল অ্যাপের মাধ্যমে তথ্য সংগ্রহের প্রস্তাব করা হয়েছে। আজ নতুন দিল্লিতে ২০২১ সালের জনগণনার কৌশল ও প্রশ্ন চূড়ান্ত করার লক্ষ্যে তথ্য ব্যবহারকারীদের এক সম্মেলনে ভারতের রেজিস্ট্রার জেনারেলের দপ্তরের কর্মকর্তারা একথা জানিয়েছেন। তাঁরা বলেছেন, তথ্য সংগ্রাহক বা জনগণনাকারীদের নিজস্ব মোবাইল ফোন ব্যবহারে উৎসাহিত করা হবে। তবে, তার জন্য গণনাকারীদের উপযুক্ত পারিশ্রমিক দেওয়া হবে। এছাড়া, একই সঙ্গে, কাগজপত্রের মাধ্যমে প্রথাগতভাবে তথ্য সংগ্রহ ও তার নথিভুক্ত করার ব্যবস্থা থাকবে। সংগৃহীত তথ্য চূড়ান্ত পর্যায়ে বৈদ্যুতিন পদ্ধতিতে জমা দিতে হবে।
সম্মেলনে ২০২১ সালের জনগণনাকে বিশ্বের মধ্যে বৃহত্তম এই ধরণের গণনার উদ্যোগ বলে বর্ণনা করে কেন্দ্রীয় স্বরাষ্ট্র সচিব শ্রী রাজীব গাওবা জানান যে, সারা দেশে জনগণনার কাজের জন্য ৩৩ লক্ষ গণনাকারীকে কাজে লাগানো হবে। ইতিমধ্যেই এ বিষয়ে বিজ্ঞপ্তি জারি করা হয়েছে। জম্মু –কাশ্মীর এবং হিমাচল প্রদেশ ও উত্তরাখন্ডে বরফাবৃত এলাকার জন্য, গণনার প্রামাণ্য তারিখ হিসাবে ২০২০ সালের ১লা অক্টোবরকে ধরা হয়েছে। দেশের বাকি রাজ্যগুলির জন্য গণনার প্রামাণ্য তারিখ হিসাবে ২০২১ সালের ১লা মার্চকে ধরা হয়েছে। শ্রী গাওবা বলেন, জনগণনাকে শুধুমাত্র মানুষের সংখ্যা গণনার কাজ হিসাবে দেখা যায় না। এর মধ্য দিয়ে দেশের নীতি-নির্ধারণ ও সহায়-সম্পদ বরাদ্দের জন্য অমূল্য আর্থ-সামাজিক তথ্য ভাণ্ডার গড়ে তোলা হয়। দেশের অর্থনৈতিক উন্নয়নের পরিকল্পনা ও সাধারণ মানুষের জন্য কল্যাণমূলক কর্মসূচি সংক্রান্ত সিদ্ধান্ত নেওয়ার ক্ষেত্রে, জনগণনা থেকে সংগৃহীত পরিবর্তিত তথ্য পরিসংখ্যান ও আর্থ-সামাজিক সূচকগুলি ব্যবহার করা হয়। এছাড়া, নির্বাচন কেন্দ্রগুলির সীমা নির্ধারণ এবং তপশিলি জাতি ও উপজাতিদের জন্য আসন সংরক্ষণের মতো সাংবিধানিক প্রয়োজন মেটাতেও জনগণনার এইসব তথ্য কাজে লাগে বলে তিনি জানান। ২০২১ সালের জনগণনার তথ্য সংগ্রহের জন্য প্রযুক্তি ব্যবহারের ক্ষেত্রে সাবধানতা অবলম্বন এবং তথ্যের গোপনীয়তা বজায় রাখার ওপরও তিনি জোর দেন। কেন্দ্রের বিভিন্ন মন্ত্রক, রাজ্য সরকার, শিক্ষা প্রতিষ্ঠান এবং আন্তর্জাতিক সংগঠনের প্রতিনিধিদের তিনি এই জনগণনার জন্য কৌশল নির্ধারণ ও প্রশ্নপত্র তৈরি করার বিষয়ে আলোচনার আহ্বান জানান।
ভারতের রেজিস্ট্রার জেনারেল এবং জনগণনার কমিশনার শ্রী বিবেক যোশী জানান যে, ২০২১ সালে জনগণনার দুটি পর্যায় পরিচালিত হবে। এর মধ্যে প্রথম পর্যায়ে রাজ্য সরকারগুলির পছন্দ অনুসারে ২০২০-র এপ্রিল থেকে সেপ্টেম্বরের মধ্যে যে কোনও দু’মাসে বাড়ির তালিকা তৈরি করা হবে। দ্বিতীয় পর্যায়ে ২০২১ – এর ৯ থেকে ২৮ ফেব্রুয়ারি পর্যন্ত প্রকৃত অর্থে জনগণনার কাজ করা হবে। ১লা মার্চ থেকে ৫ই মার্চ পর্যন্ত দেশের সর্বত্র একটি সংশোধনী গণনাও চালানো হবে। কর্মীবর্গ ও প্রশিক্ষণ দপ্তরের সচিব ডঃ সি চন্দ্রমৌলি, সংখ্যালঘু বিষয়ক মন্ত্রকের সচিব শ্রী শৈলেশ  জনগণনা বিষয়ে মূল্যবান তথ্য ও প্রস্তাব পেশ করেন। বিভিন্ন কেন্দ্রীয় মন্ত্রক, রাজ্য, কেন্দ্রশাসিত অঞ্চল এবং ডাইরেক্টরেট অফ সেন্সাস অপারেশনের প্রতিনিধিরা এই সম্মেলনে যোগ দেন।
CG/PB/SB
(Visitor Counter : 37
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১ আগস্ট, ২০২১
• দেশে ব্যাপী টিকাকরণ অভিযানের আওতায় এখনও পর্যন্ত ৪৭ কোটি ২ লক্ষ টিকার ডোজ দেওয়া হয়েছে
(• দেশে এখনও পর্যন্ত মোট সুস্থতার সংখ্যা ৩ কোটি ৮ লক্ষ ২০ হাজার ৫২১
• জাতীয় স্তরে সুস্থতার হার বর্তমানে ৯৭.৩৬ শতাংশ
• দেশে গত ২৪ ঘন্টায় সুস্থ হয়েছেন ৩৯ হাজার ২৫৮ জন
• দেশে গত ২৪ ঘন্টায় নতুন করে আক্রান্তের সংখ্যা ৪১ হাজার ৮৩১
• দেশে সুস্পষ্ট ভাবে করোনায় অক্রান্তের সংখ্যা বর্তমানে ৪ লক্ষ ১০ হাজার ৯৫২
• দেশে মোট আক্রান্তের মধ্যে কেবল ১.৩০ শতাংশ সুস্পষ্ট ভাবে করোনায় আক্রান্ত
• সাপ্তাহিক ভিত্তিতে আক্রান্তের হার ৫ শতাংশের নিচে রয়েছে, বর্তমানে এই হার ২.৪২ শতাংশ
• দৈনিক ভিত্তিতে আক্রান্তের হার ২.৩৪ শতাংশ, যা ৫ শতাংশের নিচে
• নমুনা পরীক্ষার পরিকাঠামো লাগাতার বেড়েছে - এখনও পর্যন্ত মোট নমুনা পরীক্ষার সংখ্যা ৪৬ কোটি ৪২ লক্ষের বেশি
CG/BD/AS